Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
11 Chishina chaYese+ nachikasoka mutombo,+
Hamiji yenyi nahakasoka muketengo+ uze naukema mihako.
2 Shipilitu yaYehova nayikapwa hali ikiye,+
Kaha mwakapwa wamangana,+ wakunangakana,
Mwakapwa muka-kulweza mangana, mwakapwa wangolo,+
Mwakapwa wachinyingi, kaha mwakamwivwanga Yehova woma.
3 Kumwivwa Yehova woma+ mwakachivwanga kuwaha.
Keshi kukasopesa vatu havyuma mwakamona namesoko,
Chipwe kuhanjikila vatu kweseka nomu mwakevwa namatwitwi enyiko.+
4 Mwakayulanga mwakwoloka vihande vyavaka-kukalikiza,
Mwakahanjikila vatu mukusungama mangana vatu vavavwovu vahamavu vakatokwelemo.
Mwakaveta vaka-mavu nambwechi yakulovoka mukanwa kenyi,+
Mwakanongesa vaka-kuhuka nakuhwima chamukanwa kenyi.+
5 Kwoloka nachikapwa nge muhya mumbunda yenyi,
Kaha kushishika nawa nachikapwa nge muhya mumbunda yenyi.+
6 Kangunge mwakatwamanga hamwe namwanamukoko,+
Mwanapembe mwakautamanga hamwe nachisupa,
Mwanangombe, nandumba, nachimuna wakununa navakapwanga hamwe,+
Kaha kanyike wamundende mwakavatwaminyinanga.
7 Ngombe naulusu navakalilanga hamwe,
Kaha vana vavo navakautamanga hamwe.
Ndumba mwakalyanga mwila nge ngombe.+
8 Mwana uze ali nakwamwa mwakahemenanga hawina wafwiji,
Mwana uze nasumuka lyehi mwakanangika livoko lyenyi hawina walinoka waulembe.
9 Kupili yami yajila+
Kaveshi kukenyekako+ chipwe kupihisako
Mwomwo hamavu hosena nahakazala nachinyingi chakumutachikiza Yehova
Nge muze kalungalwiji azala nameya.+
10 Halikumbi lize, mwiji waYese+ naukemana nakupwa chinjikizo kuli vatu veka naveka.+
Vaka-mafuchi navakeza kuli ikiye mangana akavatwaminyine,+
Kaha chihela chenyi chakunokela nachikapwa chaupahu.
11 Halikumbi lize, Yehova mwakolola livoko lyenyi kamuchivali nakusokola vatu jenyi vasalaho, vaze vasalile kuAsulya,+ nakuEjipitu,+ nakuPatalose,+ nakuKushe,+ nakuElame,+ nakuShinale, nakuHamate, nakumatungu ahakalungalwiji.+
12 Mwakakatwila vaka-mafuchi eka chinjikizo. Mwakakungulula vaIsalele+ vaze valimwangile, mwakakungulula vaYuta vaze valimwangilile kumavu kwosena.+
13 VaEfwalime kaveshi kukapwa cheka nalushiushiuko,+
Kaha vaze veji kwimanyinanga vaYuta nakole navakavanongesa.
VaEfwalime kaveshi kukevwila vaYuta lushiushiuko,
Kaha vaYuta kaveshi kukemanyina vaEfwalime+ nakoleko.
14 Navakashikumuka washiwashi hamingulunga yavaFwilishite kumulauko.
Navakapupa vyuma vyavaka-Mututuko.
Navakolola mavoko avo nakufungulula vaEtome+ navaMowave,+
Kaha navakapwa nawata hali vaAmone.+
15 Yehova mwakahandununa muhongi wakalungalwiji wakuEjipitu,+
Mwakahwingisa livoko lyenyi haKalwiji.+
Mwakaveta vana vatulwiji 7 vayou Kalwiji nakuhwima chamumazulu enyi,
Kaha vatu navakatambuka namendelo kumahinji avo nakuya musali.
16 Nakukapwa jila yayinene+ yakufuma muAsulya yize navakahita vatu jami vaze vasalile,+
Nge muze chapwile kuli vaIsalele halikumbi lize valovokele mulifuchi lyaEjipitu.
Share
Share
NEW WORLD TRANSLATION OF THE HOLY SCRIPTURES (2013 REVISION)
Isaya 11
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn fij_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn mri_Latn cjk_Latn sna_Latn kon_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn bem_Latn cjk_Latn cjk_Latn ceb_Latn cjk_Latn sna_Latn sna_Latn cjk_Latn cjk_Latn cjk_Latn cjk_Latn sna_Latn cjk_Latn cjk_Latn eng_Latn eng_Latn kor_Hang ssw_Latn fij_Latn cjk_Latn eng_Latn